# ***Csanytelek Község Önkormányzata Jegyzőjétől***





*6647 Csanytelek, Volentér János tér 2. sz.*

## *🖀: 63/578-512, 06/20/3142365 Email:* [*jegyzo@csanytelek.hu*](mailto:jegyzo@csanytelek.hu)

A/38-2/2024.

**E l ő t e r j e s z t é s**

**az Alsó- Tisza-menti Önkormányzati Társulás Társulási Tanácsa**

**2024. júniusi ülésére**

**Tárgy:** *Esély Szociális Alapellátó Központ 2023. évi költségvetési gazdálkodása ellenőrzéséről szóló belső ellenőri jelentés jóváhagyása*

**Tisztelt Társulási Tanács!**

Tájékoztatom Önöket arról, hogy a Társulás Belső ellenőre az éves ellenőrzési tervében foglaltaknak megfelelve idén júniusban elvégezte a tárgyban nevezett szociális intézmény 2023. évi költségvetési gazdálkodási ellenőrzését.

Az ellenőrzés az intézmény működését szabályozó gazdálkodásra vonatkozó belső dokumentumok, bizonylatok szemrevételezésével zajlott, ami arra irányult, hogy az intézmény tavalyi évi költségvetése tervezése megalapozottan történt-e, amely lehetővé tette az intézményi működés feltételeit. Az ellenőrzés során kiemelt figyelmet kapott a költségvetési kiadások és bevételek időarányos teljesülése vizsgálata, a tervezett és a ténylegesen végrehajtott feladatok költségvetési egyenlege. A vizsgálat kiterjedt arra is, hogy az intézmény működése során sor került-e a költségvetési előirányzatok módosítása, és az megfeleltethető-e a hatályos vonatkozó központi jogszabályokban és az irányadó belső szabályzatokban foglaltaknak.

A belső ellenőr által lefolytatott ellenőrzés megnyugtatóan zárult, mert az intézményi gazdálkodáshoz elengedhetetlen dokumentumok, mint pld. a Szervezeti és Működési Szabályzat, pénzügyi, gazdálkodási belső szabályzatok rendelkezésre álltak, azok megfeleltek a hatályos Kormányrendeletbe foglalt szabályoknak.

Az intézmény napi feladata ellátása nagyban függ az intézmény fenntartója, a Társulás Társulási Tanácsa döntéseitől és az átruházott hatáskörben eljáró Csanytelek Község Önkormányzata Képviselő-testülete önkormányzati rendeletében foglaltakról, amely a személyes gondoskodást nyújtó szociális ellátásokról, azok igénybevételéről, valamint a fizetendő intézményi térítési díjról szól.

Az intézményben foglalkoztatottak alkalmazása megfelelően adminisztrált módon történik, létszám túllépés nincs.

Külön megállapodás alapján végzi a Csongrádi Önkormányzat tulajdonában lévő GESZ az intézmény gazdálkodási feladatait. A Társulás Társulási Megállapodásában foglaltak folyamatosan érvényesülnek. Az elmúlt évi intézményi költségvetést, majd annak zárszámadását a Csongrád Városi Önkormányzat Képviselő-testülete tárgyalta, elfogadta és annak jóváhagyására tett javaslatot.

**Tisztelt Társulási Tanács!**

A belső ellenőr tárgyi jelentéséből levezethető, hogy olyan szabálytalanság, pénzügyi eltérés nem történt a szociális intézményben, amely okot adhatott volna akár külső- akár belső intézkedés elrendelésére, tehát az ellenőrzés probléma mentesen zárult.

**Tisztelt Társulási Tanács!**

Kezdeményezem a tárgyi előterjesztés, annak határozati javaslata, a csatolt belső ellenőri jelentésben írtak megvitatását, annak változtatás nélküli elfogadását.

C s a n y t e l e k, 2024. június 17.

Tisztelettel:

................................................................

Kató Pálné feladatellátó jegyző

**..../2024. (VI. ..) Atmöt határozat**

**Tárgy:** *Esély Szociális Alapellátó Központ 2023. évi költségvetési gazdálkodása ellenőrzéséről szóló belső ellenőri jelentés jóváhagyása*

**Ha t á r o z a t i javaslat**

Az Alsó- Tisza-menti Önkormányzati Társulás Társulási Tanácsa megtárgyalta az *Esély Szociális Alapellátó Központ 2023. évi költségvetési gazdálkodása belső ellenőre jelentésében* foglaltakat, melyet a szociális intézmény fenntartójaként - a költségvetési szervek belső kontrollrendszeréről és a belső ellenőrzéséről szóló 370/2011. (XII. 31.) Korm. rendelet szerint eljárva – változtatás nélkül jóváhagyott.

Határozatról értesítést kap:

* Alsó- Tisza-menti Önkormányzati Társulás Társulási Tanácsa Elnöke és Tagjai (Székhelyén)
* Kató Pálné feladatellátó jegyző és általa
* Szíveri-Gajdán Lejla belső ellenőr (Szeged)
* Tápainé Karkas Krisztina a Hivatal Adó- és Pénzügyi Iroda Vezetője (Helyben)
* Irattár